لإمبراطورية البيزنطية (باليونانية Βασιλεία Ῥωμαίων) و كتسمى حتى لإمبراطورية الرومانية الشرقية هي دولة كاتمتّل لإستمرارية ديال لإمبراطورية الرومانية ف لمناطق الشرقية ديالها، بعدما كانت طاحت لإمبراطورية الرومانية لغربية، و لعاصمة ديالها لقسطنطينية لي هي دابا إسطنبول. كانت لإمبراطورية لبيزنطية هي مركز نتاع تطور و لفن و الأدب لمسيحي و كانت كتمثل لحضارة و الثقافة المسيحية الشرقية الأورثودكسية و عتامدو البيزنطيين على نظام ؤطوقراطي، و كان ف السلطة التشريعية ل مجلس نتاع الشيوخ لبيزنطي.

أصل د سمية 
كيرجع الاصل نتاع سمية لكلمة " بيزنطة" لي هي سمية لقديمة لمدينة لقسطنطينية قبل ما يولي قسطنطين هو الامبراطور ، و كانت الإمبراطورية البيزنطية ف ديك الوقت غالبا ما كانوش كيسميوها بهاد سمية حيتاش سكان غالبا ما كانوا كيعيطو ليها " لإمبراطورية رومانية " Βασιλεία τῶν Ῥωμαίων و لا " لجمهورية الرومانية " Πολιτεία τῶν Ῥωμαίων و كانوا كيقولو ليها حتى " ليونان " Γραικία ، و كانوا لإورپيين لي ف اوروپا لغربية كيقولو ليها " لإمبراطورية ليونانية " و لامبراطور لبيزنطي كان سميتو" امبراطور نتاع ليونان "باش يقدرو يفرقوا ما بينهم و بين دولة رومانية لمقدسة لي فالغرب ، و كان لعالم لمسلم من عرب و فرس و أمازيغ كيسميوهم ب مصطلح " رومي " ولا " روم " و الرومي هو اي شخص عندو علاقة بدولة لبيزنطية ولا مسيحي كيتبع مذهب الارثودكسي البيزنطي

تاريخ

لقسطنطينية عاصمة نتاع دولة رومانية 
بدا تاريخ نتاع بيزنطة منين قسطنطين بدل لعاصمة نتاع دولة الرومانية ل لقسطنطينية عام 330 م و ختارها باش تكون روما جاوجة ! و حيتاش هي جات فواحد الموقع لي استراتيجي و تجاري مهم بين اسيا و اوروپا و لبحر لكحل و لبحر لبيض لمتوسط و دار قسطنطين بزاف نتاع تعديلات لتنمية نتاع لمدينة

لمسيحية ف لإمبراطورية لبيزنطية 
قسطنطين كان من لحكام لي عطاو حقوق كثيرة لمسيحيين و عطاهم بزاف نتاع لميزات مور ما تعرضو لقمع لي طويل ف عهد بزاف نتاع لحكام رومانيين و من نهنا غا تبدا لمسيحية بالانتشار بواحد شكل لي كبير ف لإمبراطورية و لكن منين وصل لإمبراطور يوليان لحكم عام 361 م حاول انه ينقص من نفود نتاع لمسيحية لي زادت بشكل كبير و بغا يرجع قيمة لوثنية لهلنستية ف لإمبراطورية من جديد و لكنيسة لي سمات عليه " يوليان لكافر " و لكن رجعات لمسيحية بقوة من جديد من مات يوليان مقتول عام 363 م حتى ولات الدين رسمي مور 3 نتاع لقرون ديال الاضطهاد

نهاية نتاع لامبراطورية رومانية لغربية 
و ف لقرن لخامس تسمع خبار ان لإمبراطورية رومانية لغربية طاحت و منين كانت الإمبراطورية لبيزنطية شرقية ف لقرن 5 تتمتع بجو من سلمية و غادية فوتيرة نتاع تقدم مستمر كانت جارتها لغربية ف حالة لي كتدل على انها ما بقا ليها والو و تطيح و سبب كيرجع لغزوات و لاستعمارات لي كترات عليها من لقبايل نتاع لجرمان حيتاش ف عام 476 م جا لقائد لجرماني أودواكر و قتل الامبراطور روماني لغربي رومولوس و هادشي لي ادى ف تالي لنهاية نتاع دولة رومانية لغربية

لحروب نتاع بيزنطة مع لجرمان و لقوط 
ف لقرن سادس بدات بيزنطة كتدخل لحروب مع لقوط و لجرمان لي ولا عندهم نفود كبير ف اوروپا لغربية و كان نزاع لي بين بيزنطيين و لجرمان هو نزاع سياسي و مدهبي ، و نزاع سياسي لي بدا منين حاولت دولة بيزنطية تاخد اراضي ف اوروپا لغربية حيتاش ف عام 535 نجحو لبيزنطيين ف سيطرة على صقلية و هادشي لي خلا لقوط يقاوموا هاد لغزو بيزنطي و قدرو لبيزنطيين يحاصرو ناپولي و روما و جنوب نتاع طاليان عام 536 و لملك نتاع لقوط شرقيين صيفط لبابا ثيوداهاد ل مدينة نتاع لقسطنطينية باش يطلبهم يخرجوا من روما و جنوب طاليان و صقلية و لكن لبيزنطيين رفضوا و ف عام 546 لقوط شرقيين دخلوا ل روما و لكن في تالي لبيزنطيين جابوا جيش كبير لي وصل لعدد ديالو ل 35.000 واحد و لي قاموا بمعركة ضد توتيلا لي هو زعيم قوطي و خسر ف لمعركة ضد لبيزنطيين و مور ما مات توتيلا خلفو زعيم تيا لي تاهو خسر واحد لمعركة عام 552 ، واخا لقوط قاومو و لكن فتالي لبيزنطيين ربحوا ف شبه لجزيرة طاليانية ، و ف عام 551م حاولت مملكة لقوط لغربية ف سپانيا انها تدعم لمتمردين على دولة لبيزنطية و هادشي لي خلا لبيزنطيين يصيفطو جيش كبير لي قدر ياخد جنوب نتاع سبنيول و بقات تحت سيطرة نتاعهم حتى رجعوها لقوط ف أواخر لقرن سادس

لحروب و لمشاكل لبيزنطية مع سلاڤين و صربيين 
و تعرضات دولة لبيزنطية لبزاف نتاع مشاكل و لغارات من لسلاڤين و صربيين لي ف لبلقان ف دولة لبيزنطية لي حققات انتصارات كثيرة ف غرب اوروپا و بزاف نتاع لبلايص تعرضات لخسارة كبيرة ف شرق اوروپا و بالضبط لبلقان

لحالة نتاع لوتنية لهلنستية منين ولات مسيحية دين رسمي 
لوتنية لهلنستية ف لقرن سادس ولات حاجة ممنوعة و بدات دولة لبيزنطية كتقاوم و كتضطهد اي واحد ماشي مسيحي و ف نفس الوقت فهاد لفترة بانت حركات لي حاولت تخلط ما بين ترات الهلنستي و لإيمان لمسيحي بحال الأكاديمية الافلاطونية لي تسدات ف تالي بسبب انها كتروج لأفكار وتنية

لمشروع نتاع ايا صوفيا 
بداو لمهندسين بجوج ايسيدور و انتيميوس ف لخدمة باش ينبنيو لكنيسة نتاع لحكمة الإلهية و لا كنيسة ايا صوفيا و هاد لمشروع لي بناوه بلاصة كنيسة قديمة تدمرات بسبب شي تمردات كانوا وقعوا و هاد لكنيسة تبنات بحال تكريم لروح " صوفيا " لي هي مسيحية مصرية تعرضات لتعديب من طرف دولة رومانية حيتاش ما بقاتش كتعبد الاصنام و بسبب ديك تضحية لي دارت قرر لبيزنطيين يبنيو هاد لكنيسة عام 537

لحروب بين بيزنطة و لفرس 
و ف جيهة شرقية كان نفس سيناريو حيتاش لحروب لي كانت بين لفرس و لبيزنطيين كان صعيب شي حد يوفقهم و لكن ف عام 561 م تافق جيستنيان و كسرى انه يديرو واحد لإتفاق نتاع سلام لمدة ديالو 50 عام و منين تسالا لإتفاق رجعات ديك لعداوة لي بين لفرس و لبيزنطيين و هادشي لي خلا ف بداية لقرن سابع انه لفرس  ياخدو شام و يدخلو لقدس !

و لكن منين وصل هرقل لحكم نتاع لإمبراطورية لبيزنطية هادشي لي خلا لأمور تقلب لبيزنطيين ف تالي و قدر يرجع هرقل لقدسو شام و كل لأراضي لي خداوهم لفرس

لفتوحات توسع نتاع لعرب ضد بيزنطة 
بداو لعرب لحملات ديالهم على دولة بيزنطية و كل شي بدا منين صيفط نبي محمد الصحابي لحارتي بن عمير الازدي رسول لبيزنطة لي ف تالي قتلوه رومان ! و هنا لعرب غا يبداو لحملات على بيزنطة و غا يبداو لعرب كيتوسعو على حساب اراضي لبيزنطية حتى لمعركة اليرموك عام 636 م و مور هاد لمعركة رجع شام كلو تحت سيادة نتاع لخلافة و فالعهد نتاع الامويين غا يحاولو يدخلو لقسطنطينية و غا يحاصروها و لكن ما غا يقدوش يطيحوها عام 678 م و رجعو الامويين عاوتاني و حاصروا لمدينة للمرة جاوجة عام 717 م و لكن هادشي خلا لبيزنطيين يتحركو و يحاولو يقاومو هاد توسع لعربي و من عام 740 م بداو لبيزنطيين كيربحوا و حققوا نتصارات كبيرة ف شمال نتاع شام و شرق الاناضول و لي خلا لبيزنطيين يربحوا ف اغلبية لمعارك حيتاش خلافة الأموية ف ديك الفترة كانت كتعيش ضغوطات و مشاكل ف عهد عبد المالك بن مروان و هادشي لي خلا بيزنطة تدخل ل مدينة مرعش و تربح ف معركة بحرية حدا قبرص

و ف لقرن تاسع الميلادي بدات دولة لبيزنطية كتضاعف بسبب صراعات و المشاكل و التورات لي ضدها و هادشي لي خلا لعرب و المسلمين يبداو ف غزوات جديدة ضدها و ف عام 827 دخلو لمسلمين لصقلية و ولات الجزيرة تحت لحكم نتاع الأغالبة و دخلو لمسلمين لجزيرة كريت اليونانية و بانت فيها إمارة كريت لي ولات تحت تبعية لعباسية و بداو لعباسيين هوما و لحمدانيين ف شام كيديرو غارات على بيزنطة و هادشي لي خلا الأمر يزيد يصعاب على لبيزنطيين

و ف عام 963 م جا لامبراطور ناقفور لي ستاطع يرد جزيرة كريت لسيادة نتاع لبيزنطيين و حتى جون زيمسكي لي حتل قبرص و لكن واخا لإمبراطورية قدرات ترجع بعض لبلايص و لكن كانت دولة ف خطر كبير من ناحية نتاع لفاطميين

حرب لبيزنطيين مع لبلغاريين 
نتيجة لي كانت سلبية على دولة لبيزنطية هي منين ركزات بيزنطة على لعرب و الفرس و خلات خطر واحد اخر و لي هوما  لبلغاريين لي قدرو يتوسعو ف بلقان ، عام 894 م لبلغاريين غزاو بيزنطة و هادشي لي خلا لإمبراطورية تفكر ف الرد عليهم و سيفطوا الاسطول ديالهم ف لبحر لكحل باش يقدرو يهاجمو لبلغار من لور و حتى هنگاريين عاونو لبيزنطيين ضد ف لبلغاريين ، و ف عام 923 بداو لبلغاريين بتعدية على لبلايص شمالية نتاع بيزنطة و موراها بعام بلغاريين فرضوا لحصار على لقسطنطينية تحت قيادة نتاع ملك لبلغاري سيميون و لكن لملك مات موراها و هادشي لي خلا بلغاريا و القوة ديالها تضعاف و قدرو لبيزنطيين يدخلوا لبلغاريا و يردوها محمية بيزنطية حتى جاو رواسة و دخلوا لبلغاريا و لكن زعيم بيزنطي جون لول جرا على روس و يرجع بلغاريا ل بيزنطة

بانت مقاومة بلغارية ضد لبيزنطيين و لكن واخا هكاك ما قدروش لبلغاريين انهم يربحو ضد بيزنطة و ف عام 1014 م خسرت بلغاريا

معركة كيلديون لي بيها ستسلموا لبلغاريين

لعلاقات روسية لبيزنطية 
كانت علاقات ما بين رواسة و لبيزنطيين علاقة متوترة فلول و لكن تقوات العلاقة ديالهم و خصوصا مع رواسة نتاع كييڤ لي دارو مع لبيزنطيين علاقة تجارة و العسكر بل وصلات العلاقة روسية لبيزنطية لزواج لأميرة آنا ب فلاديمير لي كانت سبب أساسي فالبداية نتاع دخول لمسيحية لرواسة نتاع كييڤ موراها

لفيقة لمقدونية 
بدا لعصر نتاع لفيقة لمقدونية لي كان كيتعتبر فترة لي مؤترة بزاف ف تاريخ لبيزنطي حيتاش فهاد لوقيتة بالضبط تكتبو بزاف نتاع ملجدات لقانون و لسياسة و تطور الاهتمام بالفن لبيزنطي و لفلسفة و حتى تدريس لمسيحية و لاهوت فالجامعات و اكاديميات و فهاد لحقبة حتى هي دخلوا لبلغاريين و الصربيين و رواسة لمسيحية الارتودكسية و هادشي لي خلا نفود و تأثير بيزنطة يخرج برا من لإمبراطورية

لإنشقاق لعظيم ( لكنيسة لغربية و شرقية تقسمو ) 
ف لقرن 10 ميلادي بدات العلاقات ما بين بيزنطة لي كتمثل لمسيحية الارتودكسية و روما لي كتمثل لمسيحية الكاتوليكية لواحد لأزمة لي هي كبيرة و تمسات هاد الحادتة ب " بالانشقاق العظيم " و كولشي بسبب نفود لجرماني لي كان كبير ف لغرب و كاين تا نزاعات دينية لي بانت بين لغرب و الشرق فشي امور لي عندها علاقة بالاهوت نتاع المسيحية

صليبيين و بيزنطة 
لحملة لولة و تانية لي كانت كتستهدف شام لي قدرو صلبيين يديرو امارات و دول مسيحية تماك منهم مملكة نتاع لقدس الصليبية عام 1099 م و كانت الحملة تالتة لي خطتهم يسيطرو على مصر و لكن ف الحملة رابعة غا يتبدل كولشي ف بلاصة ما تكون الحملة رابعة غادية ل شام و المشرق مشات القسطنطينية ! و دخلو صليبيين و دمرو و خربو لمدينة و شعلوا فيها العافية عام 1204 م و مور 60 عام من سيطرة نتاع صلبيين على لقسطنطينية قدرت سلالة نتاع لاسكاريس انها ترجع لقسطنطينية لبيزنطة و تجري على صليبيين

تواركة و نهاية نتاع دولة لبيزنطية 
بداو تواركة كيبانو و بدا نفود ديالهم كيزيد ف الاناضول ف لقرن 11 مور ما ربحو سلاجقة على لبيزنطيين ف معركة نتاع ملادكرد لي كانت لبداية نتاع توسع تواركة و لي غا يكونو نيشان لخطر لحقيقي على بيزنطة و غا تبان دول تركية ف لأناضول بحال سلاجقة روم و إمارة قرمان و لكن اخطر دولة و لي غا يكون عندها دور لكبير ف مصير
نتاع دولة بيزنطية و هوما العتمانيين لي اسسوا دولة ديالهم عام 1299 م على يد عثمان بن ارطغرل و ختارو مدينة بورصة عاصمة لدولة ديالهم و بداو ف توسع و قدرو ياخدو اخر مدينة ف الاناضول تحت سيطرة لبيزنطيين و لي هي اشكيشهر و موراها احتلوا ليونان و غلبوا صربيين و حاصروا لقسطنطينية من كل جوايه و ف لقرن 14 السلطان العتماني بيازيد وجد جيش كبير باش يدخل لقسطنطينية و لكن ما قدرش حيتاش كانوا التيموريين بداو الحملات من شرق حتى وصل السلطان محمد لفاتح لحكم و هنا حس لامبراطور قسطنطين 11 بالخطر و طلب من الاوروبيين يعاونوه باش يوقفو العتمانيين و لكن محمد دخل لمدينة و حاصرها و تقتل الامبراطور قسطنطين 11 و هكذا كانت نهاية نتاع دولة لبيزنطية لي دامت تقريبا 1100 عام !

عيون لكلام 

بلدان ما بقاتش
مقالات فيها مصدر و 3000 بايت
الإمبراطورية البيزنطية, والتي تعرف أيضا باسم الإمبراطورية الرومانية الشرقية، كانت دولة قائمة على أنقاض الإمبراطورية الرومانية الغربية. وقد استمرت هذه الإمبراطورية من القرن الرابع إلى القرن الخامس عشر, وكان مركزها مدينة القسطنطينية. وقد تميزت هذه الفترة بالعديد من الأحداث, حيث شهدت صراعًا مع الإمبراطورية الرومانية الشرقية، والوثنية، بالإضافة إلى انتشار المسيحية. كما شهدت أيضًا صراعًا مع الإمبراطورية الرومانية الشرقية، والوثنية، بالإضافة إلى انتشار المسيحية. كما شهدت أيضًا صراعًا يشرح هذا المقال تاريخ الإمبراطورية البيزنطية، حيث يتحدث عن المراحل التي مرت بها هذه الإمبراطورية، بدءًا من القرن الرابع الميلادي وحتى القرن الخامس عشر الميلادي. كما يتحدث المقال عن الحروب التي خاضتها هذه الإمبراطورية مع العرب والبلغار والروس، بالإضافة إلى انشقاق الكنيسة المسيحية إلى كنيسة شرقية وكنيسة غربية، كما يشرح المقال كيف أدت الحروب الصليبية إلى سيطرة الصليبيين على أجزاء من الإمبراطورية البيزنطية، وكيف تمكن العثمانيون من إسقاط هذه الإمبراطورية.